DARBO SANTRAUKA

Šiuolaikinėje visuomenėje vis didesnę reikšmę žmonės teikia įvairių kultūrų ir meno pažinimui, tai sąlygoja globalizacijos ir internacionalizacijos veiksniai. Ankščiau visuomenė pažindavo kitas kultūras keliaudama, skaitydama knygas arba žiūrėdama kultūrines laidas per televiziją, tačiau šiuolaikinės technologijos leidžia domėtis užsienio kultūra daug lengvesniais būdais ir bet kokiu paros metu. Internetas mobiliuosiuose telefonuose, kompiuteriuose, netgi televizoriuose leidžia tyrinėti kultūras pagal žmogaus poreikius. Moderni, šiuolaikinė visuomenė, tai aukštų standartų humanistikos, meno ir kultūros orientacija, kuri reikalauja kryptingos kultūros politikos. Europos Sąjunga skatina valstybių kultūrinę plėtrą ir integraciją, inkultūrizaciją, kuria bendrą Europos platformą, todėl svarbu tirti ES veiklą kultūros ir meno sektoriuje.

**Darbo tikslas** – išnagrinėti kultūros ir meno raidos tendecijas ir parengti ekonominius sprendimus, skirtus plėtoti kultūros ir meno sektorių ES socialinėje ekonominėje erdvėje.

**Darbo uždaviniai**:

1. išnagrinėjus skirtingų autorių pateiktas kultūros ir meno sąvokas, nustatyti jų svarbą šiuolaikinės visuomenės gyvenime;
2. nustatyti, kokių tikslų siekiama plėtojant kultūrą ir meną Europos Sąjungoje;
3. nustatyti, kokios struktūrinės paramos programos ir iniciatyvos vykdomos Europos Sąjungoje, kryptingai plėtojant kultūrą ir meną ES socialinėje ekonominėje erdvėje;
4. nustatyti, kokie ES struktūrinės paramos pagrindu vykdomi projektai, skirti meno ir kultūros plėtrai, buvo įgyvendinti arba yra įgyvendinami Lietuvoje.

Atlikus darbą ir nustačius meno ir kultūros svarbą šiuolaikinės visuomenės gyvenime, atlikus mokslinės literatūros analizę ir sintezę, nustačius, kaip Europos Sąjungoje vykdoma meno ir kultūros plėtra, ir atlikus struktūrinės paramos programų kokybinę analizę, galima pateikti išvadas, kurios įvardintos ir pateiktos žemiau.

IŠVADOS IR PASIŪLYMAI

1. Kultūros sektoriaus raida daro įtaką visuomenės kultūros lygio augimui ir kilimui, bendrai visuomenės modernizacijai, idėjų ir vertybių kėlimui kultūros sektoriuje, produktų, sukurtų kultūros sektoriuje prieinamumui, kultūros sektoriuje sukauptų žmogiškųjų išteklių kokybės gerinimui. Šiuolaikinė visuomenė įvairių institucijų ir organizacijų pagalba yra integruojama į kultūros pažinimo procesą, o įvairių kultūros programų pagalba tiek bendru atveju valstybėms, tiek atskirai, menininkams, jų veiklai yra skiriama parama, siekiant , bendro tikslo – plėsti kultūros sektorių.
2. Europos Sąjungos vykdomos politikos pagrindiniai tikslai yra valstybių plėtra ir integracija. Integraciją galima įvardinti kaip atskirų šalių bendrų planų įgyvendinimą, bendradarbiavimą, susiliejimą dėl valstybių ekonominio, politinio bei kultūrinio bendravimo. Bendradarbiavimas siekiant tikslų, susijusių su kultūra Europos Sąjungoje apima:

* kultūrų įvairovę ir kultūrų tarpusavio dialogus;
* kultūrą, kaip kūrybiškumo ir novatoriškumo variklį;
* kultūrą, įvardinant ją kaip Europos Sąjungos tarptautinių santykių dalį.

1. ES vykdomos struktūrinės paramos programos kultūros sektoriuje:

* Europos kultūros sostinės;
* menininkams skiriamos premijos, apdovanojimai, ženklai;
* remiamas menininkų judumas Europoje;
* kultūros programa „Kūrybiška Europa 2014 – 2020“;
* programa „Erasmus+“;
* programa „COSME“;
* programa „Horizontas 2020“.

1. Europos Sąjunga programai „Kūrybiška Europa“ 2014 – 2020 metams ES skyrė 1,46 mlrd. eurų programos tikslams įgyvendinti, tai net 9% daugiau, nei iki tol buvo skiriama, iš jų:

* 15% skirta įvairiems kultūros ir kūrybos pasektoriams;
* 30% paprogramei „Kultūra“, skirtai kultūros ir meno sektoriams;
* 55% paprogramei MEDIA, skirtai audiovizualiniam sektoriui.

1. Lietuvoje buvo įgyventinta kultūros programa „Kultūra 2007 – 2013“. Kultūros organizacijoms buvo skirta 18 674 538 eurų parama. 2009 metais Vilniui buvo suteiktas Europos kultūros sostinės statusas. Kuriant Saulėtekio slėnį panaudoti 86 mln. eurų ES struktūrinės paramos lėšų, taip pat sėkmingai vykdomas projektas „Erasmus+“, kuriam 2015 m. Europos Komisija skyrė 8 mln. eurų.
2. Lietuvos Respublikos kultūros ministerija turėtų atsižvelgti į didėjančius emigracijos srautus ir sujungti Lietuvos kultūros bendruomėnę su užsienyje gyvenančiais lietuviais. Turėtų būti skatinamo kultūros mainai, sklaida, tenkinami užsienyje gyvenančių lietuvių kultūriniai poreikiai.
3. Valstybė turėtų siekti investuoti į kultūrą ir kūrybą atitinkamai pagal šio sektoriaus sukuriamą BVP dalį. Mokslininkai turėtų sukurti formulę, kaip apskaičiuoti kultūros indėlį į ekonomiką. Tai pakeistų valstybės ir visuomenės požiūrį į kultūrą, kultūra, tai investicija.

AUTORIAUS KOMENTARAS

Atlikus darbą galima pastebėti, jog visuomenėje trūksta gausesnės informacijos sklaidos apie ES struktūrinių fondų panaudojimo galimybes, todėl šio darbo medžiagą galima būtų pristatyti tikslinėms auditorijoms, studentams, netgi moksleiviams per atviras paskaitas. Tęsiant darbo plėtojimą (kuris numatomas 4-ame universiteto kurse, rašant bakalauro darbą) ir gilinant žinias apie ES struktūrinių fondų panaudojimą, efektyvumą, rezultatyvumą ir naudingumą, planuojama dar labiau atskleisti ekonominę rezultatų pusę, juridiniams asmenims ir valstybėms pasinaudojus ES struktūrinių fondų parama, taip pat ištirti skirtumus tarp valstybių, kurios naudojasi ES parama dideliais mastais ir tų, kuriose paramos prašoma mažai.